****

**Republika e Kosovës**

**Republika Kosova-Republic of Kosovo**

***Qeveria- Vlada- Government***

*Ministria e Administrimit të Pushtetit Lokal*

*Ministarstvo Administratcie Lokalne Samouprave*

*Ministry of Local Government Administration*

Departamenti pËr performancË dhe transparencË komunale

Divizioni pËr transparencË nË komuna

**Raporti i monitorimit të transparencës komunale**

janar- Qershor 2021

Tetor, 2021

# 

Të drejtat e autorit © 2021

*Të gjitha të drejtat janë të rezervuara. Asnjë pjesë e dokumentit nuk mund të kopjohet, shumëzohet dhe të përdoret, në cilën do formë (elektronike dhe fizike) apo të përshkruhet pa lejen me shkrim të autorit - MAPL.*

PëRMBAJTJA

[PËRMBLEDHJE EKZEKUTIVE 4](#_Toc85812811)

[HYRJE 5](#_Toc85812812)

[TRANSPARENCA E PUNËS SË KUVENDEVE TË KOMUNAVE 6](#_Toc85812813)

[PUBLIKIMI I AKTEVE TË KUVENDEVE 10](#_Toc85812817)

[PUBLIKIMI I RAPORTEVE TË KRYETARIT 11](#_Toc85812821)

[DISKUTIMET PUBLIKE 12](#_Toc85812823)

[TRANSPARECA FINANCIARE 13](#_Toc85812822)

[TRANSPARENCA NË PROKURIMIN PUBLIK 15](#_Toc85812824)

[ZBATIMI I STANDARDEVE MINIMALE TË KONSULTIMIT PUBLIK 16](#_Toc85812825)

[PËRFUNDIME / REKOMANDIME 22](#_Toc85812826)

# PËRMBLEDHJE EKZEKUTIVE

Raporti Janar-Qershor 2021 analizon dhe vlerëson nivelin e transparencës së 38 komunave të Republikës së Kosovës, duke bërë krahasimin e aktiviteteve të komunave me detyrimet ligjore për informimin e duhur të qytetarëve lidhur me vendimet, planet, dokumentet strategjike, aktivitetet financiare dhe të prokurimit, si dhe përfshirjen e tyre në politikbërje. Raporti përmbledh edhe rezultatet e pyetësorit për nivelin e zbatimit të standardeve minimale të konsultimeve publike.

Të gjeturat e këtij raporti tregojnë për një dallim në mes të numrit të mbledhjeve të mbajtura nga kuvendet e komunave, me njoftimet e publikuara për këto mbledhje në ueb-faqet zyrtare. Sipas të dhënave nga monitorimi i komunave për periudhën Janar-Qershor 2021, në krahasim me 261 mbledhje të mbajtura të kuvendeve të komunave, njoftime në ueb-faqe janë hasur për 235 mbledhje. Për më tepër, 34 komuna ose 89% e tyre kanë publikuar 235 njoftime të KK-ve, ndërsa 4 komuna nuk kanë publikuar asnjë njoftim për këto mbledhje.

Përmes monitorit të faqeve zyrtare të komunave janë konstatuar të publikuara 235 njoftime për mbledhjet e KK-ve, 143 njoftime për KPF, si dhe 38 njoftime për mbledhjet e Komitetit për Komunitete. Përveç kësaj, 19 komuna ose 50% kanë publikuar planet e punës së kuvendeve në ueb-faqet e tyre, ndërsa 19 komuna të tjera kanë dështuar të plotësojnë këtë kriter. Komunat duhet të shtojnë intensitetin e punës së tyre në bërjen sa më transparente të aktiviteteve të zhvilluara dhe dokumenteve publike.

Sa i përket vendimmarrjes, në ueb-faqet zyrtare të komunave janë publikuar 809 akte të kuvendeve të komunave në krahasim me 1020 të aprovuara. Për më tepër, janë publikuar 766 vendime të kuvendeve të komunave në krahasim me 962 sa janë aprovuar, ndërsa janë publikuar 43 rregullore të kuvendeve, në krahasim me 58 rregullore të aprovuara. Gjithashtu, 26 komuna ose 68% kanë publikuar 1688 vendime të kryetarit, ndërsa 12 komuna ose 32% nuk kanë publikuar asnjë nga këto vendime.

Të dhënat tregojnë për 19 komuna të cilat kanë publikuar raportin e kryetarit në faqe zyrtare. Në anën tjetër, 21 komuna ose 55% kanë publikuar njoftime për diskutime buxhetore, ndërsa 17 komuna ose 45% e komunave nuk kanë publikuar asnjë njoftim për diskutime buxhetore. Sa u përket takimeve publike gjithëpërfshirëse, 26 komuna ose 68% kanë publikuar njoftime për takime publike me qytetarë, ndërsa 12 komuna ose 32% e komunave nuk kanë publikuar asnjë njoftim për takime të kësaj natyre. 28 komuna ose 74% e komunave kanë publikuar planin vjetor të prokurimit publik, ndërsa 23 komuna ose 61% e komunave kanë publikuar raportin vjetor të prokurimit publik.

# HYRJE

Transparenca është një nga parimet më të rëndësishme të qeverisjes së mirë. Transparenca është detyrim i autoriteteve qendrore dhe lokale për të ndarë informacione me qytetarët, për të marrë vendime të drejta dhe të bazuara në informacion. Ajo shërben si mjet për t’i mbajtur zyrtarët përgjegjës për sjelljen dhe punën e tyre. Informimi, përfshirja e qytetarëve në vendimmarrje dhe llogaridhënia janë tri komponentët më me peshë të ushtrimit të pushtetit demokratik. Administrata publike konsiderohet si një ndër sektorët më të rëndësishëm të një shteti, si dhe është promotor i zhvillimeve dhe ndryshimeve sociale. Qeverisja demokratike do të thotë se përtej informimit, qytetarët duhet të dëgjohen dhe të jenë pjesë përbërëse në procesin e politikbërjes. Autoritetet lokale duhet në vazhdimësi të japin informacione për punën e tyre, të shfrytëzojnë mekanizma për konsultim që i’u përgjigjen më së miri qytetarëve, t’i bëjnë grupet e interesuara pjesë të politikbërjes, t’u japin llogari në baza të rregullta si në fazën e planifikimit, ashtu edhe gjatë draftimit dhe zbatimit të këtyre politikave.

Sot me miliona njerëz, në baza ditore varen nga qeveritë e tyre për shërbimet e ofruara. Në funksion të kësaj, cilësia e shërbimeve komunale dhe administrimi efikas i kërkesave të qytetarëve varen edhe nga mënyra e shpërndarjes së informatave, sistemeve të informacionit që aplikohen, teknologjitë, teknikave të konsultimit, si dhe veprimeve të tjera përcjellëse të organeve të administratës publike.

Përdorimi i ueb-faqeve është një nga mekanizmat për të mbajtur të informuar qytetarët lidhur me aktivitetet e organeve komunale. Përdorimi i tyre rregullohet me akt nënligjor të qeverisë, i cili i obligon të gjitha institucionet publike të japin informacionet për punën e organeve të tyre, shërbimeve të ofruara, përmbajtjes dhe përditësimit të dokumenteve zyrtare, informacioneve për përgjegjësitë e njësive organizative të komunave, dokumenteve financiare, prokurimit etj. Po ashtu, informacioni i publikuar në ueb faqe duhet të jetë në përputhje me kërkesat dhe standardet gjuhësore.

Në vitin 2018, Ministria e Administrimit të Pushtetit Lokal ka ri-dizajnuar ueb-faqet e 38 komunave. Ri-dizajnimi mundësoi unifikimin e standardeve të publikimit të informatave, dhënien e mundësisë për aplikim online për leje ndërtimore, paraqitjen e kërkesave dhe shqetësimeve në fushën e sigurisë në bashkësi, si dhe transmetimin online të mbledhjeve të kuvendeve të komunave (KK). Përveç karakterit informues të ueb-faqeve komunale, ato mundësojnë edhe procese administrative dhe ndërlidhen me ueb-faqe tjera të cilat shërbejnë për procesin e konsultimit publik. Ndërlidhja e tyre me sistemin e intranetit në komunë u mundëson qytetarëve të parashtrojnë online të gjitha kërkesat e tyre drejtorive përkatëse të komunës.

# TRANSPARENCA E PUNËS SË KUVENDEVE TË KOMUNAVE

Kuvendi i Komunës është organi më i lartë përfaqësues i pushtetit lokal dhe njëkohësisht organ i autorizuar ligjërisht për mbikëqyrjen e ofrimit të shërbimeve nga ekzekutivi i komunës në përputhje me legjislacionin në fuqi. Për të ushtruar funksionin e tij, kuvendi i komunës duhet të mblidhet rregullisht në mënyrë që të kryej përgjegjësitë në kuadër të kompetencave ligjore komunale, për të miratuar aktet e nevojshme normative për funksionimin e komunës, akte të cilat kërkohen shprehimisht me legjislacionin në fuqi apo ato të cilat ligjet i lënë të hapura për tu nxjerrë varësisht nga nevojat e komunave, si dhe për të diskutuar dhe vendosur çështjet me interes të komunës.

Korniza ligjore për vetëqeverisje lokale në Republikën e Kosovës ka përcaktuar disa kritere në lidhje me zhvillimin e aktiviteteve të organeve komunale në mënyrë transparente apo të hapur. Para çdo mbledhje të kuvendit, kryesuesi obligohet që së paku 7 ditë pune para mbledhjeve të rregullta dhe 3 ditë pune para mbledhjeve të jashtëzakonshme, si dhe brenda ditës në rastet e mbledhjeve urgjente të njoftojë publikun përmes shpalljes së njoftimit në ueb-faqen zyrtare të komunës, rrjeteve sociale apo mediave.





Fig.1. *Informimi për mbledhjet e Kuvendeve të komunave*




**Fig.2.** *Krahasimi në mes të mbledhjeve të mbajtura të Kuvendeve të Komunave dhe thirrjeve të bëra publike*

Sipas të dhënave, në krahasim me 261 mbledhje të mbajtura të kuvendeve të komunave, njoftime në ueb-faqe janë hasur për 235 mbledhje. Pra mungojnë 26 njoftime për mbledhjet e kuvendit të komunës (KK). Pra, 34 komuna ose 89% e komunave kanë publikuar 235 njoftime të KK-ve. Ndërsa 4 komuna ose 11% nuk kanë publikuar asnjë njoftim për mbledhjet e KK-ve.

Sipas të dhënave nga monitorimi i ueb-faqeve zyrtare të komunave, janë publikuar 143 njoftime për mbledhjet e Komitetit për Politikë dhe Financa, si dhe 38 njoftime për mbledhjet e Komitetit për Komunitete.

# Publikimi i planeve të punës së kuvendeve

Nga gjithsej 38 komuna, vërehet se vetëm 19 ose 50% e komunave kanë publikuar planet e punës së kuvendeve në ueb-faqet e tyre, ndërsa 19 komuna tjera ose 50% e komunave kanë dështuar të plotësojnë këtë kriter. Komunat duhet të shtojnë intensitetin e punës së tyre në bërjen sa më transparente të aktiviteteve të zhvilluara dhe dokumenteve publike. Komunat duhet të krijojnë mekanizma ligjor, që qytetarëve t’u mundësojë të jenë sa më afër informacionit. Pikëpamjet e ndryshme të publikut japin mundësinë e vërtetimit të supozimeve të administratës, duke zhvilluar politika të bazuara në të dhëna reale.



**Fig. 3.** *Krahasimi në mes të mbledhjeve të mbajtura të Kuvendeve të Komunave dhe thirrjeve të bëra publike*

# pUBLICITETI I akteve të komunës

Publikimi i akteve është rregulluar me ligjin për vetëqeverisje lokale dhe akte të tjera nënligjore. Sipas udhëzimit Administrativ për Transparencën në komuna, publikimi në ueb-faqen zyrtare të komunës i akteve normative me karakter të përgjithshëm është i obligueshëm, si dhe vendimeve të kryetarit që ndikojnë drejtpërdrejt në interesat e qytetarëve.

Sa i përket vendimmarrjes së kryetarëve të komunave, gjatë periudhës Janar-Qershor 2021 nga totali 38 i komunave të Republikës së Kosovës, 26 komuna ose 68% kanë publikuar 1688 vendime të kryetarit, ndërsa 12 komuna ose 32% nuk kanë publikuar asnjë vendim të kryetarit. Publikimi i akteve të kryetarëve në bazë përqindjes së komunave është paraqitur në grafikun më poshtë:

Fig.4. *% e përgjithshme e publikimit*

Veç shpërndarjes së informatave lidhur me punën e administratës, komunat duhet të sigurojnë përmbushjen e kushteve të tjera procedurale për publikimin e akteve të kuvendeve të komunave në ueb-faqe, nga ku edhe rrjedh afati për hyrjen në fuqi të tyre. Publiciteti i vendimeve ndikon në përmbushjen e standardeve të performancës së komunave në fushën e transparencës komunale, duke ndikuar edhe në lartësinë e grantit të performancës të ndarë për komuna sipas kritereve të veçanta. Gjithashtu, publiciteti adreson edhe vërejtjet e njëpasnjëshme të paraqitura në raportet e Komisionit Evropian për Vendin ku theksohet nevoja për rritjen e transparencës së administratës publike në nivel lokal. Referuar të dhënave, vërehet që akoma kërkohet angazhim i strukturave përgjegjëse komunale për përmbushjen e plotë të standardeve të publikimit të akteve pas aprovimit.

Fig 5. *Publikimi i akteve të kryetarëve sipas komunave*

# PUBLIKIMI I AKTEVE TË KUVENDEVE

79%

Gjatë periudhës Janar-Qershor 2021 në ueb-faqet zyrtare të komunave janë publikuar 827 akte të Kuvendeve të komunave në krahasim me 1037 akte sa janë të aprovuara. 34 komuna ose 89% e komunave kanë publikuar aktet e kuvendeve në ueb-faqe, ndërsa 4 komuna nuk kanë publikuar asnjë akt të tillë. Sipas të dhënave nga raporti i funksionimit të komunave kemi 962 vendime të aprovuara, në krahasim me 766 vendime të publikuara, si dhe 58 rregullore të aprovuara në krahasim me 43 rregullore të publikuara.

E akteve të kuvendeve të publikuara

# 

# 

**Fig. 6.** *Numri i vendimeve të K.K. të aprovuara me numrin e vendimeve të publikuara*

# 

**Fig. 7.** *Numri i rregulloreve të aprovuara me numrin e rregulloreve të publikuara*

# Publikimi i Raporteve të kryetarit

Nga aspekti i mbikëqyrjes, legjislacioni ka përcaktuar mundësitë e kontrollit që kryen kuvendi i komunës ndaj ekzekutivit dhe kontrollin e administratës nga kryetari i komunës. Kontrolli që kuvendi ushtron ndaj ekzekutivit dhe kryetarit*,* mundësohet përmes një numër mekanizmash ligjor. Kuvendi ka të drejtën për të kërkuar “raporte dhe llogari nga kryetari i komunës për situatën ekonomike-financiare dhe zbatimin e planeve investuese, së paku një herë në 6 muaj, apo kurdoherë që kërkohet nga kuvendi”.[[1]](#footnote-1) Krahas raportimit me prezencë të kryetarit në kuvendin e komunës, prezantimi i raporteve të punës është mjet kryesor i kontrollit që duhet të formalizohet. Në bazë të udhëzimit administrativ për transparencë, raportet e kryetarit duhet të publikohen në ueb-faqen e komunës bashkë me dokumentet e tjera të obligueshme. Publikimi i raporteve të kryetarit është po ashtu tregues i vendosur në Sistemin për Menaxhimin e Performancës Komunale.

Sipas të dhënave nga monitorimi i faqeve zyrtare janë vërejtur se 19 komuna ose 50% e tyre kanë publikuar raportin e kryetarit në faqe zyrtare.

**Raporte të pa publikuara në ueb-faqe**

**Raporte të publikuara**

19

19

Deçan, Graçanicë, Fushë Kosovë, Junik, Kamenicë, Mitrovicë e Veriut, Kllokot, Novobërdë, Partesh, Ranillug, Podujevë, Shtime, Shtërpce, Suharekë, Zubin Potok, Zveçan, Leposaviq, Mamushë, Dragash.

Ferizaj, Istog, Klinë, Prishtinë, Skenderaj, Gjakovë, Gjilan, Gllogoc, Hani i Elezit, Kaqanik, Lipjan, Malishevë, Mitrovicë, Obiliq, Pejë, Prizren, Rahovec, Viti, Vushtrri.

# 

# Diskutimet Publike

Në nivelin lokal mekanizmi i pjesëmarrjes së qytetarëve në bërjen e politikave është parim bazë i demokracisë së drejtpërdrejtë. Shumë shtete këtë parim demokratik e kanë inkorporuar në ligjet e tyre duke i kushtuar vëmendje zbatimit të saj me qëllim të përfshirjes së qytetarëve në vendimmarrje dhe fuqizimit të transparencës në qeverisje. Komunat janë të obliguara të vënë në funksion standarde të ndryshme të konsultimit me qytetarë. Komunikimi ndodh përmes takimeve të drejtpërdrejta, informimit publik, përfshirjes aktive të qytetarëve, grupeve të interesit, tryezave të përbashkëta, përdorimit të sistemeve elektronike të informacionit, si dhe çfarëdo metode tjetër me të cilën transparenca do të ndikojë në avancimin e vetëqeverisjes lokale. Këto praktika duhet të gjejnë vend si në procesin e draftimit të buxhetit si dokument kryesor strategjik i komunës, ashtu edhe në diskutime për çështje të rëndësisë publike, zbatimit të projekteve, planeve si dhe projekt akteve komunale. Përkundër rëndësisë së këtij procesi, të dhënat statistikore tregojnë se pjesëmarrja e qytetarëve nuk është në nivelin e kënaqshëm.

Në përgjithësi arsyet e pjesëmarrjes së ulët lidhen me mos informimin e duhur të qytetarëve, mos aplikimin e formave dhe teknikave adekuate për informim, mungesës së zbatimit të plotë të standardeve minimale të konsultimit publik respektivisht publikimit të raporteve për rezultatet e konsultimeve publike si dhe formave të tjera të komunikimit me qytetarë. Për dallim nga vitet e mëparshme, në këtë periudhë, pjesëmarrja e qytetarëve nuk ka qenë e mundur për shkak të kufizimeve si pasojë e pandemisë Covid-19. Sipas të dhënave gjatë kësaj periudhe takime publike me qytetarë për nevoja të diskutimeve buxhetore u organizuan nga 20 komuna gjithsej siç është paraqitur më poshtë:

Deçan, Ferizaj, Fushë Kosovë, Gjakovë, Gjilan, Gllogoc, Hani i Elezit, Junik, Klinë, Lipjan, Malishevë, Mitrovicë, Obiliq, Prishtinë, Prizren, Rahovec, Shtime, Shtërpce, Skenderaj, Suharekë, Dragash.

**Komunat që kanë publikuar thirrjet për diskutime buxhetore**

21

12

**Komunat që nuk kanë publikuar thirrje për diskutime buxhetore**

Graqanicë, Istog, Kamenicë, Kaqanik, Kllokot, Novobërdë, Partesh, Pejë, Podujevë, Ranillug, Viti, Vushtrri, Zubin Potok, Zveqan , Leposaviq, Mitrovicë e Veeriut, Mamushë.

17

Komunat po ashtu kanë mbajtur edhe takime të tjera të karakterit gjithëpërfshirës të cilat organizohen nga komuna në baza vjetore sipas nenit 68.1 të LVL-së si dhe takime të tjera për projekt akte dhe politika zhvillimore. Në total në ueb-faqet e komunave janë publikuar 4596 njoftime për takime publike me qytetarë gjatë kësaj periudhe.

Pra sipas të dhënave nga monitorimi i faqeve zyrtare të komunave të Republikës së Kosovës, nga totali 38 i komunave vetëm 26 komuna ose 68% e komunave kanë publikuar njoftime për takime publike me qytetarë, ndërsa 12 komuna ose 32% e komunave nuk kanë publikuar asnjë njoftim për takime me qytetarë gjatë kësaj periudhe Janar/Qershor 2021.

# TRANSPARECA FINANCIARE

Transparenca financiare është një nga kriteret kryesore të qeverisjes së mirë që ndikon në rritjen e llogaridhënies së organeve komunale para qytetarëve. Rëndësia e transparencës ndikon në aspekte të shumta duke përfshirë qëndrueshmërinë ekonomike, financiare, qeverisjen e mirë, si dhe në sistemin e përgjithshëm të administratës shtetërore. Përmes këtij parimi mundësohet hapja e administratës para shoqërisë, informimi për punën e saj mund të bëhet në mënyrë të ndryshme dhe në vëllim të ndryshëm, parim që mund të kufizohet vetëm në rastet e caktuara në legjislacionin e secilit vend. Transparenca financiare bënë që administrata të jetë e qasshme ‘nga jashtë’. Për këtë arsye, ueb-faqet zyrtare të institucioneve publike janë platformat bazë dhe më të aplikueshmet për komunikimin e informatave për qytetarë, dhënien e informacioneve për fushëveprimin e tyre, menaxhimit financiar, aktivitete të prokurimit, si dhe qasje në dokumente publike.

Lidhur me dokumentet financiare komunat janë të obliguara t’i bëjnë publike planet vjetore buxhetore, kornizën afatmesme të shpenzimeve, njoftimet për dëgjime buxhetore, raportet 3 mujore financiare, raportet e auditimit etj.

Sipas të dhënave nga monitorimi i ueb faqeve të komunave kemi si në vijim; 23 komuna ose 61 % e tyre kanë publikuar planin e buxhetit në pajtim me paragrafin 1 të nenit 6 të Udhëzimit Administrativ për Transparencë, ndërsa 15 komuna ose 39% e komunave nuk e kanë publikuar planin e buxhetit për vitin 2021.

Deçan, Gjilan, Kamenicë, Kllokot, Novobërdë, Partesh, Ranillug, Shtërpce, Skenderaj, Suharekë, Viti, Zubin Potok, Zveçan, Leposaviq, Mitrovicë e Veriut.

**Plani buxhetor i pa publikuar në ueb-faqe**

15

**Plani buxhetor i publikuar**

12

Ferizaj, Fushë Kosovë, Gjakovë, Gllogoc, Graçanicë, Hani i Elezit, Istog, Junik, Kaçanik, Klinë, Lipjan, Malishevë, Mitrovicë, Obiliq, Pejë, Podujevë, Prishtinë, Prizren, Rahovec, Shtime, Vushtrri, Mamushë, Dragash

23

Komunat qëndrojnë relativisht mirë në publikimin e planit buxhetor për vitin 2021. E njëjta gjendje paraqitet te publikimi i KAB–it. Nga totali 38 i komunave 23 komuna ose 61% e komunave kanë publikuar KAB, ndërsa 15 komuna ose 39% e komunave nuk kanë publikuar këtë dokument.

15

12

Deçan, Gjilan, Graçanicë, Istog, Kamenicë, Kaçanik, Kllokot, Novobërdë, Partesh, Viti, Zubin Potok,, Zveçan, Leposaviq, Mitrovicë e Veriut , Dragash.

**KAB i vitit 2021 i pa publikuar në ueb-faqe**

Ferizaj, Fushë Kosovë, Gjakovë, Gllogoc, Hani i Elezit, Junik, Klinë, Lipjan, Malishevë, Mitrovicë, Obiliq, Pejë, Podujevë, Prishtinë, Prizren, Rahovec, Ranillug, Shtime, Shtërpce, Skenderaj, Suharekë, Vushtrri, Mamushë.

23

**KAB i vitit 2021 i publikuar në ueb-faqe**

Krahas dokumenteve të planifikimit buxhetor, legjislacioni në fuqi i obligon komunat të bëjnë publike veprimtarinë e tyre financiare. Publikimi i raporteve periodike financiare lehtëson edhe aspektet e tjera të kontrollit të jashtëm për të vlerësuar efikasitetin e punës së kuvendeve të komunave, respektimin e ligjshmërisë, menaxhimin efikas financiar si dhe performancën e përgjithshme të ekzekutivit të komunës. Neni 45.4 i Ligjit për menaxhimin e financave publike dhe përgjegjësive ka përcaktuar që kryetari i komunës përveç se obligohet t’i përgatis raportet 3 mujore financiare, të njëjtat duhet t’i publikoj në ueb-faqen e komunës. Ne vijim është paraqitur figura me të dhënat për komunat që kanë publikuar raportet financiare tremujore dhe ato të cilat nuk i kanë publikuar:

23

Deçan, Ferizaj, Gjakovë, Gjilan, Gllogoc, Graçanicë, Hani i Elezit, Junik, Kamenicë, Kaçanik, Lipjan, Malishevë, Mitrovicë, Obiliq, Pejë, Podujevë, Prishtinë, Prizren, Rahovec, Skenderaj, Viti, Vushtrri, Dragash.

**Numri i komunave të cilat i kanë publikuar raportet tremujore financiare**

12

15

Fushë Kosovë, Istog, Klinë, Kllokot, Novobërdë, Partesh, Ranilllug, Shtime, Shhtërpce, Suharekë, Zubin Potok, Zveqan, Leposaviq, Mitrovicë e Veriut, Mamushë.

11

**Numri i komunave të cilat nuk i kanë publikuar raportet tremujore financiare**

Nga figura e mësipërme, vërejmë se vetëm 23 komuna ose 61% kanë publikuar raportin tremujor financiar për periudhën Janar/Qershor 2021, derisa 15 komuna ose 39% nuk kanë publikuar këtë raport. Në anën tjetër, është vërejtur se 28 komuna ose 74% kanë publikuar raportin financiar nga viti 2020, dokument obligativ sipas nenit 46 të ligjit për menaxhimin e financave publike dhe përgjegjësive.

26

# Transparenca në prokurimin publik

Prokurimi publik është ndër proceset më të ndjeshme për secilën organizatë buxhetore, për të cilën kërkohet transparencë dhe llogaridhënie e plotë sipas rregullave ligjore. Autoritetet komunale janë të obliguara me ligj që të përpilojnë një plan të prokurimit ku duhet të planifikojnë projektet, shërbimet si dhe kostot për secilin projekt e shërbim në këtë plan. Plani i prokurimit komunal duhet të përpilohet dhe publikohet në tre muajt e parë të vitit. Po ashtu, komunat si autoritete kontraktuese në bazë të Rregullave dhe Udhëzuesit Operativ për Prokurim Publik nga KRPP duhet të ofrojnë informata për njoftimet për kontratë, njoftimet për anulime të aktiviteteve të prokurimit si dhe Njoftimet e Dhënies së Kontratave/Njoftimet e Rezultateve të Konkursit të Projektimit pavarësisht nga lloji apo vlera e parashikuar. Po ashtu komuna në muajin Janar të vitit vijues e publikon raportin vjetor për realizimin e planit të prokurimit publik në komunën përkatëse për vitin paraprak.

Referuar të dhënave 28 komuna ose 74% e komunave kanë publikuar planin vjetor të prokurimit publik, ndërsa 10 komuna ose 26% e komunave nuk e kanë publikuar planin e prokurimit 2021

Deçan, Ferizaj, Fushë Kosovë, Gjakovë, Gjilan, Gllogoc, Hani i Elezit, Istog, Junik, Kamenicë, Kaqanik, Klinë, Kllokot, Lipjan, Mitrovicë, Obiliq, Pejë, Ppdujevë, Prishtinë, Prizren, Rahovec, Shtime, Shtërpce, Suharekë, Viti, Vushtrri, Mamushë, Dragash.

**Komunat që e kanë publikuar planin vjetor të prokurimit**

28

12

**Komunat që nuk e kanë publikuar planin vjetor të prokurimit**

Graqanicë, Malishevë, Novobërdë, Partersh, Ranillug, Skenderaj, Zubin Potok, Zveqan , Leposaviq, Mitrovicë e Veriut.

10 11

# 

# Zbatimi i standardeve minimale të konsultimit publik

Në këtë pjesë të raportit është bërë një analizë rreth nivelit të përmbushjes së obligimeve nga komunave për standardet minimale të konsultimit publik. Të dhënat prezantojnë qëndrimet e komunave në lidhje me zbatimin e Udhëzimit Administrativ 06/2018 për Standardet Minimale të Konsultimit Publik në Komuna. Për qëllime të kësaj analize, është përdorur metoda e pyetësorit. Pyetësori është dërguar në të gjitha komunat, ndërsa janë përgjigjur 14 komuna.

**Rezultatet nga pyetësori**

Ndër obligimet e para të përcaktuara në Udhëzimit Administrativ për Standardet Minimale të Konsultimit Publik në Komuna është caktimi i zyrtarit përgjegjës për koordinimin e procesit të konsultimeve publike. Lidhur me këtë, Komunat janë pyetur nëse tashmë kanë caktuar një zyrtar përgjegjës për koordinimin e procesit të konsultimit publik. Rezultatet e fituara tregojnë se nga katërmbëdhjetë (14) komuna, pesë (5) prej tyre nuk kanë caktuar zyrtarin përgjegjës. Në këtë grup bëjnë pjesë komuna e Gllogocit, Fushe Kosovës, Klinës, Vitisë, dhe Ranillugut. Ndërsa nëntë (9) komunat e tjera kanë konstatuar se ato tashmë kanë përzgjedhur një zyrtare përgjegjës për konsultim publik. Në këtë grup bëjnë pjesë komuna e Ferizajt, Hanit të Elezit, Lipjanit, Malishevës, Pejës, Mitrovicës, Shtimes, Suharekës dhe komuna e Novobërdës. Këto të dhëna janë të paraqitura edhe grafikisht si vijon:

Fig.8. *Caktimi i zyrtarit përgjegjës për koordinimin e procesit të konsultimit publik në komunë*

Në udhëzimin administrativ është paraparë po ashtu rëndësia e zbatimit të procedurave të konsultimit për projektaktet nënligjore komunale. Komunat janë pyetur nëse zbatojnë nenin 7 të udhëzimit. Rezultatet tregojnë se të gjitha komunat zbatojnë procedurat sipas udhëzimit, respektivisht për: Draft-Statusin e Komunës, Projekt-rregulloret Komunale, Planet zhvillimore, urbane dhe aktet tjera që parashihen me ligjet sektoriale.

*Tab.1. Të dhënat për 14 komuna që aplikojnë procedurat e konsultimit publik për projektaktet komunale*

|  |  |  |  |
| --- | --- | --- | --- |
|  | Draft-Statuti i Komunës | Projekt-rregulloret Komunale | Plane zhvillimore, urbane dhe Aktet tjera që parashihen me ligjet sektoriale |
| Gllogoc | X | X | X |
| Ferizaj | X | X | X |
| Fushë Kosove | X | X | X |
| Hani i Elezit | X | X | X |
| Klinë | X | X | X |
| Lipjan | X | X | X |
| Malishevë | X | X | X |
| Pejë | X | X | X |
| Mitrovicë | X | X | X |
| Shtime | X | X | X |
| Suharekë | X | X | X |
| Vitia | X | X | X |
| Novobërdë | X | X | X |
| Ranillug | X | X | X |

Në udhëzimin administrativ të Nenit 9 është e paraparë se zyrtari përgjegjës përgatit raporte vjetore për procesin e konsultimit publik në komunë dhe po ashtu një plan vjetor për konsultime publike. Dymbëdhjetë (12) nga katërmbëdhjetë (14) komuna deklaruan se nuk hartojnë Plan vjetor të konsultimeve publike, derisa dy komuna janë përgjigjur se përgatisin një plan të tillë (Mitrovicës dhe Malishevës). Ndër të tjera, Komuna e Malishevës ka deklaruar t’i ketë të përfshira në këtë plan plan: konsultimet publike, publikimin e akteve, thirrjet për mbledhje, si dhe aktivitete të tjera të parapara me rregulloret dhe udhëzimet për transparencë.

*Fig.9 Formulimi i planit vjetor të konsultimeve publike*

Siç mund të shihet edhe në tabelën e dhënë më poshtë, një nga format apo teknikat e shfrytëzuara nga të gjitha komunat pjesëmarrëse në këtë pyetësor janë takimet publike konsultative dhe publikimet e nevojshme në ueb-faqen komunale. Konsultimet me shkrim praktikohen vetëm në shtatë komuna (Ferizaj, Klinë, Malishevë, Mitrovicë, Shtime, Viti, Ranillugut). Sa i përket publikimeve në Platformën për Konsultime Publike të Qeverisë të integruar si vegëz në ueb-faqen zyrtare të komunës, 8 komuna deklaruan se e praktikonin këtë mundësi. Në këtë grup bëjnë pjesë komuna e (Gllogocit, Ferizaj, Fushë-Kosovës, Lipjanin, Malishevës, Pejës, Suharekës, dhe Ranillugut). Në grupin e komunave të cilat bëjnë publikime shtesë nëse janë aktive në komunë bëjnë pjesë: Ferizaj, Hani i Elezit, Klina, Lipjani, Malisheva, Peja, dhe Vitia. Në anën tjetër, 2 komuna, ajo e Gllogocit dhe Malishevës konstatuan se i shfrytëzonin konferencat për konsultime publike, kurse shtatë komuna theksuan se praktikonin edhe panelet me qytetarët (Gllogocit, Klinës, Lipjanit, Malishevës, Vitisë, Novobërdës dhe Ranillugut).

*Fig.10. Pëerdorimi i formave apo teknikave për konsultim publik*

Komunat janë përgjigjur edhe në pyetjen nëse i hartojnë raportet përmbledhëse pas konsultimeve publike, ku jepen përgjigje për komentet e adresuara nga qytetarët apo grupe të ndryshme të interesit. Sipas përgjigjeve të ofruara, 13 prej tyre deklaruan të kenë hartuar këto raporte (me përjashtim të Vitisë)[[2]](#footnote-2).

*Fig.11. Hartimi i Raportit Përmbledhës*

Komunat gjithashtu janë pyetur nëse shfrytëzojnë Platformën Qeveritare për Konsultime Publike. Sipas përgjigjeve të dhëna, 6 komuna rezultuan se e ndjekin këtë mundësi: Klina, Malisheva, Peja, Shtime, Novobërdë, dhe Ranillug[[3]](#footnote-3).

*Fig.12. Shfrytëzimi i Platformës Qeveritare për Konsultime Publike*

Komunat të cilat kanë deklaruar se nuk shfrytëzojnë platformën për konsultime publike, janë arsyetuar me mungesën e caktimit të zyrtarit përgjegjës që të merret me këtë platformë. Arsye të tjera janë dhënë nga komuna e Lipjanit dhe ajo e Mitrovicës, ku problemet teknike ishin shkak i mospërdorimit të kësaj platforme[[4]](#footnote-4)**.** Komuna e Fushë-Kosovës, Suharekës dhe Gllogocit nuk kane ofruar arsye kontrete të mospërdorimit të kësaj platforme.

Organi propozues është i obliguar që raportin e konsultimit publik të paraqes në kuvendin e komunës para aprovimit të projekt propozimit, prandaj komunat janë pyetur nëse dorëzohet ky raport çdo herë në kuvend. Shtate (7) nga komunat, ajo e Hanit të Elezit, Klinës, Malishevës, Mitrovicës, Shtimes, Novobërdës, dhe Ranillugut kanë konstatuar se raporti dorëzohet çdo herë në kuvend. Ndërsa shtatë (7) nga komunat e tjera janë përgjigjur se nuk dorëzojnë një raport të tillë.

*Fig.13. Dorëzimi i Raportit të Konsultimit Publik në Kuvend*

Nga përgjigjet e pranuara mund të vërehet se arsyet janë te ndryshme se pse komunat nuk dorëzojnë raportin e konsultimit publik në kuvend. Arsyeja e mosdorëzimit të raportit nga komuna e Ferizajt është moscaktimi i zyrtarit përgjegjës që të merret me këtë platformë. Ne anën tjetër, Komuna e Fushë-Kosovës, Lipjanit, Vitisë dhe Suharekës kanë deklaruar se nuk e paraqesin raportin e konsultimit publik në kuvend, pa dhënë ndonjë arsye konkrete.

Në pyetjen e hapur për komunat “*Si keni vepruar kur Procesi i konsultimit publik nuk ka rezultuar me komente të mjaftueshme për të marrë opinionin e qytetarëve dhe palëve të interesuara*”, përgjigjet e të gjitha komunave sa kanë raportuar, janë paraqitur në si vijon:

|  |  |
| --- | --- |
|  | Si keni vepruar kur Procesi i konsultimit publik nuk ka rezultuar me komente të mjaftueshme për të marrë opinionin e qytetarëve dhe palëve të interesuara? |
| Gllogoc | Është bërë një njoftim për të marr komentet edhe përmes e-mailit zyrtar të komunës dhe ka funksionuar. |
| Hani i Elezit | Nuk kemi pas raste |
| Klinë | Në këto raste është shtyrë mbledhja (Debati me Publikun) për ndonjë datë tjetër. |
| Lipjan | Nuk kemi pasur raste të tilla! |
| Malishevë | Pavarësisht dhënies së komenteve të mjaftueshme apo jo të mjaftueshme, të gjitha këto konsultime kalojnë për diskutim dhe miratim në Kuvendin e Komunës dhe aty më pas, përfaqësuesit në KK, e diskutojnë dhe marrin vendim për rikthim në debat publik apo vazhdim të procedurës së mëtutjeshme. |
| Pejë | Nuk kemi pasur ndonjë rast të tillë |
| Mitrovicë | Me kërkesë të organit propozues është zgjatë afati i konsultimit publik deri në 30 ditë kalendarike jashtë afatit të rregullt ashtu siç parashihet edhe me Udhëzimin Administrativ (MAPL) Nr.06/2018 për Standardet Minimale të Konsultimit Publik në Komuna. |
| Shtime | Kemi përdorur forma të tjera, i kemi njoftuar qytetarët e asaj zone që komentet e tyre t’i dërgojnë përmes adresave elektronike në formë të shkruar. Ka ndodhur edhe kur e kemi ndryshuar orarin e konsultimeve në koordinim me qytetarë. |
| Vitia | Është vazhduar me hartimin final të dokumentit final, ka raste kur është shtyrë edhe për disa ditë mundësia e përfshirjes së qytetarëve në vendimmarrje. |
| Novobërdë | Koriscen je uzorak koji je odgovarajuci s obzirom na broj stanovnika |
| Ranillugë | Konsultacije su organizovane na vise mesta kako bi imali sto vise misljenja, a ukoliko i pored toga nije bilo dovoljno komentara, nastavilo se sa realizacijom plana koji je predlozio direktorat nadlezan za pomenuto pitanje ili temu. |

# PËRFUNDIME / Rekomandime

* Në bazë të analizës së të dhënave të paraqitura në këtë raport, vihet re se transparenca në disa komuna në Republikën e Kosovës, ka shënuar avancim të dukshëm. Megjithatë në disa nga komunat si p.sh. Novobërda, Partesh, Ranillug, Mamushë, e posaçërisht në Zubin Potok, Zveçan, Leposaviq dhe Mitrovicë Veriore vërehet ngecje më e theksuar në zbatimin e kornizës ligjore për transparencë.
* Komunat duhet të shtojnë kujdesin e tyre në njoftimin paraprak të palëve të interesit për mbajtjen e mbledhjeve të kuvendeve të komunave. Për këtë qëllim njoftimet duhet të bëhen publike në çdo rast përmes ueb-faqeve zyrtare të komunave, si dhe kanaleve të tjera informative.
* Komunat të cilat nuk kanë publikuar planet e punës së tyre, duhet të veprojnë në pajtim me kornizën juridike për shpalosjen e të gjitha aktiviteteve të planifikuara gjatë vitit fiskal.
* Sa i përket vendimmarrjes së kryetarëve të komunave, komuna rris angazhimin për publikimin e akteve të kryetarit për të cilat legjislacioni kërkon publikimin e tyre.
* Të publikohen të gjitha aktet e aprovuara nga kuvendi komunal 18% e akteve të kuvendeve të aprovuara nuk janë publikuar në ueb-faqe. Komunat duhet të shtojnë angazhimin e tyre për publikimin e këtyre akteve. Publikimi është kusht për hyrjen në fuqi dhe zbatimin e akteve në pajtim me rregullat juridike të zbatueshme.
* Sa u përket vendimeve të kuvendeve të komunave vetëm 766 vendime janë publikuar ne ueb faqe të komunave nga gjithsej 962 dhe është e nevojshme që komunat të avancojnë në këtë kriter.
* Po ashtu, jo të gjitha rregulloret e kuvendeve të komunave të cilat janë aprovuar apo kanë ndryshuar, janë publikuar në ueb faqe apo në menynë kryesore të rregulloreve.
* Raportimi i komunave duhet të jetë prioritet kryesor mbi të cilën mbështetet qeverisja e mirë dhe demokratike. Mospublikimi i raporteve të punës së kryetarëve mbetet shqetësuese për transparencën e punës së tyre, sikurse mospublikimi i raporteve tremujore financiare të 11 komunave.
* Në përgjithësi komunat qëndrojnë më mirë në publikimin e dokumenteve planifikuese financiare. Megjithatë 7 komuna kërkohet të plotësojnë kushtin për publikimin e Kornizës Afatmesme të shpenzimeve.
* Referuar të dhënave të komunave të cilat nuk e kanë publikuar planin e prokurimit publik, autoritetet komunale duhet të ndërmarrin veprime për bërjen publike të dokumenteve të kërkuara në këtë segment të qeverisjes.
* Njoftimet e qytetarëve për takime publike duhet të jenë konsistente dhe të shtrihen në të gjitha komunat. Sipas të dhënave, 12 komuna këtë kriter nuk e kanë plotësuar. Pavarësisht rrethanave të pandemisë Covid-19, takimet publike duhet të zëvendësohen me takime online, për të cilat duhet të shfrytëzohen të gjitha platformat e përshtatshme për njoftimin dhe prezencën e qytetarëve.
* Zyrtari përgjegjës për koordinimin e procesit të konsultimit publik duhet të caktohet në të gjitha komunat.
* Me qëllim të lehtësimit të procesit të konsultimit publik, komunat paralelisht me hartimin e planit vjetor të punës duhet t’i identifikojnë aktivitetet për të cilat kërkohet bashkëpunimi me qytetarë dhe të hartojnë plan të veçantë vjetor për konsultime publike.
* Krahas takimeve të drejtpërdrejta, komunat duhet të angazhohen më tej në përdorimin e mjeteve alternative të informimit, duke aplikuar veçanërisht mjetet e teknologjisë informative, ueb-faqen zyrtare, platformat e konsultimit si dhe rrjetet sociale.
* Komunat duhet të fillojnë me përgatitjen e raporteve kthyese pas përmbylljes së konsultimeve publike, në mënyrë që qytetarët dhe grupet e interesit të informohen për çështjet të cilat i kanë adresuar dhe arsyet për mospranimin e propozimeve.
* Të gjitha komunat rekomandohen që ta ndjekin udhëzimet e nevojshme për përdorimin e Platformës Qeveritare për Konsultime Publike.
* Komunat duhet të dorëzojnë raportin e konsultimeve publike së bashku me projektaktin e propozuar për aprovim në kuvend të komunës.

1. Gazeta Zyrtare e Republikës së Kosovës / Prishtinë: viti iii / Nr. 28 / 04 Qershor 2008, Ligji Nr.03 L-040 për Vetëqeverisje Lokale, neni 58, pika j [↑](#footnote-ref-1)
2. Përkundër deklarimit të komunave, raportet përmbledhëse të cilat hartohen nga komunat nuk janë raporte kthyese ku do duhej të ofroheshin shpjegime për trajtimin e kërkesave të parashtruara. Qëllimi i dispozitës së udhëzimit administrative është që secilës palë të interesit që është angazhuar në procesin e konsultimit publik duke manifestuar qëndrimet përkitazi me propozime e caktuara, t’iu kthehen përgjigjet nga organet përgjegjëse dhe të njoftohen me statusin e kërkesave/propozimeve të parashtruara. [↑](#footnote-ref-2)
3. Bazuar në përgjigjet e këtyre komunave, gjatë kërkimit në Platformën Qeveritare të Konsultimeve publike u konstatua se vetëm Komuna e Pejës kishte shfrytëzuar këtë platformë për të konsultuar qytetarët dhe palët e tjera për projektaktet në procedurë. [↑](#footnote-ref-3)
4. Platforma e konsultimeve publike konsiderohet të jetë funksionale edhe për komunat: https://konsultimet.rks-gov.net/institutions.php [↑](#footnote-ref-4)